
ΠΕΡΙΕΧΟΜΕΝΑ 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Καθορισμός των ορίων του αιγιαλού και δημιουργία ζώνης παρα¬ 
λίας στη θέση Καλό Νερό Κοινότητας Περβολακίων. 1 

Κήρυξη αναδασωτέας έκτασης 0,54 στρεμμάτων στη θέση Κουφή 

Λαγγάδα Κοινοτικής Περιφέρειας Καρυάς Ν. Λευκάδας. 2 

Κήρυξη (αναδασωτέας έκτασης 110 τ.μ, στη θέση «Μαρίτσα» Κοινο¬ 
τικής Περιφέρειας Καρυάς Ν. Λευκάδας. 3 


ΑΝΑΚΟΙΝΩΣΕΙΣ 

Ειδοποίηση για την παρακατάθεση του ποσού της αποζημιώσεως 
των ακινήτων που απαλλοτριώθηκαν για τη διαπλάτυνση της 
επαρχ. οδού Ταυρωνίτη - Παλαιόχωρας στις χ.θ. 3+200 και 


5+700.... 4 

Γνωστοποίηση παρακατάθεσης ποσού αποζημίωσης έκτασης, που 
απαλλοτριώθηκε για δημόσια ωφέλεια υπέρ της Κοινότητας 
Δάφνης Ναυπακτίας Αιτωλ/νίας. 5 


ΑΠΑΛΛΟΤΡΙΩΣΕΙΣ 

ΑΠΟΦΑΣΕΙΣ 

Αριθ. 256 (1) 

Καθορισμός των ορίων του αιγιαλού και δημιουργία ζώνης παραλίας 
στη θέση Καλό Νερό Κοινότητας Περβολακίων. 

Ο ΝΟΜΑΡΧΗΣ ΛΑΣΙΘΙΟΤ 
Έχοντας υπόψη: 

1. Τις διατάξεις των άρθρων 1 μέχρι και 7 του Α.Ν. 2344/40 «περί 
αιγιαλού και παραλίας», όπως τροποποιήθηκαν και συμπληρώθηκαν με 
τις διατάξεις: α) του άρθρου 13 του Ν. 1078/1980 και β) του άρθρου 
23 του Ν. 1337/1983. 

2. Τις διατάξεις της παρ. 9 του άρθρου 1 του Κεφαλαίου Β' της 
0.208/181/26.4.1982 (ΦΕΚ 214/26.4.1982 τεύχος Β') κοινής 
απόφασης των Υπουργών Προεδρίας Κυβερνήσεως και Οικονομικών 
«Αναμόρφωση Συλλογικών Οργάνων Γνωμοδοτικής και Αποφασιστι¬ 
κής Αρμοδιότητας του Υπουργείου Οικονομικών». 

3. Την από 14.2.89 έκθεση της επιτροπής καθορισμού των ορίων 
του αιγιαλού και παραλίας και θέσεως αμμοληψίας», που καθόρισε τα 
όρια του αιγιαλού και παραλίας στην περιοχή Καλό Νερό Κοινότητας 
Περβολακίων και το από 1988 με κλίμακα 1:500 τοπογραφικό διά¬ 
γραμμα του πολιτικού μηχανικού Γεωργίου Σιούλη που θεωρήθηκε την 
10.2.89 από τη Δ/νση Τεχνικών Υπηρεσιών της Νομαρχίας Λασιθίου 
και συνοδεύει την έκθεση της προαναφερόμενης Επιτροπής. 

4. Τη σύμφωνη γνώμη του Γενικού Επιτελείου Ναυτικού, που διατυ¬ 
πώθηκε στο Φ.544.5/231/17.5.89 έγγραφό του. 

5. Τις διατάξεις του άρθρου 1 της παρ. 1 του Ν. 3200/1955 (ΦΕΚ 
97/Α’/1955) «περί διοικητικής αποκεντρώσεως» σε συνδυασμό με τις 


διατάξεις του από 28.6.1955 Β. Δ/τος «περί εξαιρέσεως από της κατά, 
το άρθρο 1 παρ. 1 του Ν. 3200/1955 αρμοδιότητος των Νομαρχών, 
αντικειμένων τινων αρμοδιότητος του Υπουργού Οικονομικών», του 
Β.Δ. 704/1970 και του άρθρου 1 παρ. 5 του Π.Δ. 71/25.2.1984, 
σχετικά με τη μεταβίβαση αρμοδιοτήτων του Υπουργού Οικονομικών 
στους Νομάρχες και στις περιφερειακές αρχές διανομαρχιακού επιπέ¬ 
δου, αποφασίζουμε: 

1. Επικυρώνουμε τήν από 14.2.89 έκθεση της Επιτροπής καθορι¬ 
σμού των ορίων του αιγιαλού και παραλίας και θέσεως αμμοληψίας, κα¬ 
θώς και το" από 1988 τοπογραφικό διάγραμμα, που την συνοδεύει, το 
οποίο συντάχθηκε από τον πολιτικό μηχανικό Γεώργιο Σιούλη και θεω¬ 
ρήθηκε από τη Δ/νση Τεχνικών Υπηρεσιών της Νομαρχίας Λασιθίου, 
επί του οποίου η πιο πάνω επιτροπή, με κόκκινη γραμμή καθόρισε τα 
όρια του αιγιαλού στη θέση Καλό Νερό Κοινότητας Περβολακίων και με 
κίτρινη γραμμή τα όρια της παραλίας στην ίδια θέση. 

2. Η παρούσα απόφαση μαζί με την έκθεση και το διάγραμμα, που 
προαναφέραμε, να δημοσιευθούν στην Εφημερίδα της Κυβερνήσεως 
σύμφωνα με τις διατάξεις του άρθρ. 13 του Ν. 1078/1983. 

Άγ. Νικόλαος, 27 Ιουλίου 1989 

Ο Νομαρχών Τμηματάρχης 
ΕΜΜ. ΔΡΑΚΑΚΗΣ 


ΕΚΘΕΣΗ 

Επιτροπής καθορισμού ορίων αιγιαλού και παραλίας και θέσεων αμμο¬ 
ληψίας. 

Η επιτροπή καθορισμού των ορίων αιγιαλού και παραλίας και θέ¬ 
σεων αμμοληψίας που προβλέπεται από την παρ. 5β του άρθρου 1 κε- 
φάλ. Β της αριθμ. Ο 208/181/26.4.1982 κοινής απόφασης των 
υπουργών Προεδρίας Κυβερνήσεως και Οικονομικών (ΦΕΚ 214/ 
26.4.82 τεύχος Β) συνήλθε σήμερα την 14.2.1989 ημέρα Τρίτη και 
ώρα 12 π.μ. στα γραφεία της Οικονομικής Εφορείας Σητείας και στην 
οποία πήραν μέρος οι: 

1. Ιωάννης Απιδιανάκης, Οικονομικός Έφορος Σητείας σαν Πρόε¬ 
δρος και 

2. Νικόλαος Προκοπάκης Διευθυντής Τεχνικών Υπηρεσιών της Νο¬ 
μαρχίας Λασιθίου σαν μέλος και 

3. Ιωάννης Μπατσολάκης σημαιοφόρος Λ/Σ προϊστάμενος Λιμενο- 
σταθμού Σητείας αναπληρωτής Λιμενάρχη Αγίου Νικολάου που δεν 
παρέστη ο ίδιος λόγω κωλύματος σαν μέλος και αφού έλαβε υπόψη της: 

Α) Την αριθμ. 272/30.1.1989 αίτηση των Σταύρου Θαλασσινού 
και Αντωνίου Λαγουδάκη, με την οποία ζητούν τον καθορισμό των 
ορίων του αιγιαλού και της παραλίας μπροστά από τις ιδιοκτησίες τους 
στη θέση ΚΑΛΟ ΝΕΡΟ Κοινότητας Περβολακίων τού Νομού Λασιθίου. 

Β) Τα σχετικά τοπογραφικά διαγράμματα της προς καθορισμό περιο¬ 
χής που συντάχθηκαν το 1988 από το μηχανικό Γεώργιο Σιούλη ελέγ¬ 
χθηκαν την 9.§.1989 από την Μαρία Κακουδάκη πολιτικό Υπομηχα¬ 
νικό της Δ/νσεως Τεχν. Υπηρεσιών της Νομαρχίας Λασιθίου και θεω¬ 
ρήθηκαν την 10.2.1989 από το Νικόλαο Προκοπάκη Διευθυντή Τεχνι¬ 
κών Υπηρεσιών της Νομαρχίας Λασιθίου και 

Γ) Τα στοιχεία που προέκυψαν από την επιτόπια μετάβαση και αυτο¬ 
ψία που διενεργήθηχε από την επιτροπή στην προς καθορισμό περιοχή, 
αποφασίζει ομόφωνα: 

Καθορίζει επί τεσσάρων αντιτύπων των τοπογραφικών διαγραμμά¬ 
των που επισυνάπτονται στην παρούσα έκθεση καθορισμού 

1. Με συνεχόμενη κόκκινη γραμμή την οριογραμμή του αιγιαλού, 

2. Με συνεχόμενη κίτρινη γραμμή την οριογραμμή της παραλίας. 

Οι κορυφές της οριογραμμής του αιγιαλού με αριθμούς 1,2,3, 4,... 
23 και της παραλίας με αριθμούς Γ 2', 3', 4',... 23' εξαρτήθηκαν από 
σταθερά σημεία που έγιναν με τσιμεντοπασάλους. 


Ο καθορισμός του αιγιαλού και της παραλίας στην παραπάνω θέση 
γίνεται για πρώτη φορά δεν υπάρχουν δε χτίσματα στη ζώνη της παρα¬ 
λίου;. 

Τίθεται ζώνη παροιλίας γιατί δεν εξυπηρετούνται οι σκοποί της παρ. 
1 του άρθρου 7 του Α.Ν. 2344/70, το δε πλάτος της είί'αι 10 μέτρα. 

Η Επιτροπή 

Ο Πρόεδρος Τα Μέλη 

ΙΩΑΝΝΗΣ ΕΜ. ΑΠΙΔΙΑΝΑΚΗΣ ΝΙΚ. ΠΡΟΚΟΠΑΚΗΣ 

ΜΠΑΤΣΟΛΑΚΗΣ ΓΙΑΝΝΗΣ 



















ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 


5714 









ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΤΕΤΑΡΤΟ) 5715 


Αριθ. 1674 (3) 

Κήρυξη αναδασωτέας έκτασης 110 τ.μ. στη θέση «Μαρϊτσα» Κοινοτι¬ 
κής Περιφέρειας Καρυάς Ν. Λευκάδας. 

Ο ΝΟΜΑΡΧΗΣ ΛΕΥΚΑΔΑΣ 
Έχοντ&ς υπόψη: 

1. Τις διατάξεις για διοικητική αποκέντρωση. 

2. Τις διατάξεις του άρθρου 117 παρ. 3 του Συντάγματος. 

3. Τις διατάξεις του Ν. 998/79 «περί προστασίας των Δασών κ.λπ.» 
' και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την αριθμ. 1661/31.7.89 Πρόταση της Δ/νσης Δασών Λευκά¬ 
δας, αποφασίζουμε: 

Κηρύσσουμε αναδασωτέα με σκοπό την προστασία και επαναφορά 


της δασικής βλάστησης με φυσική αναγέννηση τη δημόσια δασική 
έκταση, εμβαδού 110 πι 2 που βρίσκεται στη θέση Μαρϊτσα Κοινοτικής 
Περιφέρειας Καρυάς. 

Προσδιορίζεται από τα στοιχεία ΑΒΓΑ και έχει όρια: 

»■ Ανατολικά: Με δημόσιο δάσος εξ αειφ. πλατύφυλλων. 

Δυτικά: Με ελαιόκτημα και δημόσιο δάσος εξ αειφ. πλατύφυλ¬ 
λων. 

Βόρεια: Με ελαιόκτημα. 

Νότια: Με δημόσιο δάσος εξ αειφ. πλατύφυλλων και ελαιόκτημα, 
όπως φαίνεται στο συνημμένο διάγραμμα που αποτελεί αναπόσπαστο 
1 μέρος της απόφασης αυτής. 

Η απόφαση αυτή να δημοσιευθεί στην Εφημερίδα της Κυβερνήσεως. 

Λευκάδα, 1 Αυγούστου 1989 

Ο Αναπληρωτής Νομάρχη 
Π. ΒΑΛΑΚΗΣ 

ΑΝΑΚΟΙΝΩΣΕΙΣ 

Αριθ. 2583 (4) 

Ειδοποίηση για την παρακατάθεση του ποσού της αποζημιώσεως των 
ακινήτων που απαλλοτριώθηκαν για τη διαπλάτυνση της επαρχ. 
οδού, Ταυρωνίτη - Παλαιόχωρας στις χ.θ. 3+200 και 5+700. 

Ο ΠΡΟΕΔΡΟΣ 

ΤΟΥ ΝΟΜΑΡΧΙΑΚΟΥ ΤΑΜΕΙΟΥ ΧΑΝΙΩΝ 

Έχοντας υπόψη τα άρθρα 7 και 8 του Ν.Δ. 797/71 «περί αναγκα-' 
στικών απαλλοτριώσεων» φέρουμε σε γνώση των κατωτέρω ενδιαφερο¬ 
μένων: 

α) Αυτών που έχουν ή αξιούν δικαιώματα κυριότητας στα δια της 
αριθμ. 6161/18.4.1984 αποφάσεως του Νομάρχη Χανιών (ΦΕΚ 
323/21.5.84 τ.Δ’) αναγκαστικώς απαλλοτριωθέντα ακίνητα για τη 
διαπλάτυνση της επαρχ. οδού Ταυρωνίτη - Παλαιόχωρας στις χ.θ. 
3+200 και 5+700. 

β) Των τυχόν επί των ακινήτων αυτών εγγεγραμμένων ενυποθήκων 
ή κατασχόντων δανειστών ή τρίτων διεκδικητών, ότι η αποζημίωση 
που προκύπτει βάσει της αριθμ. 54/1986 αποφάσεως του Μονομελούς 
Πρωτοδικείου Χανιών, περί καθορισμού προσωρινών τιμών αποζημιώ¬ 
σεως των ανωτέρω ακινήτων, όπως εμφανίζονται αυτά στο σχετικό 
κτηματολογικό πίνακα, κατατέθηκε στο Ταμείο Παρακαταθηκών και 
Δανείων και εκδόθηκε για τον σκοπό αυτό το αριθμ. 31434/ 
28.6.1989 γραμμάτιο συστάσεως παρακαταθήκης του Γραφείου Πα¬ 
ρακαταθηκών Α’, Δ.Ο.Υ. Χανιών, για συνολικό ποσό δραχμών εκατόν 
είκοσι εννέα χιλιάδων πεντακοσίων (129.500). 


Η αποζημίωση αυτή είναι αποδοτέα στους κατά νόμο δικαιού¬ 

χος- * 

Χανιά, 20 Ιουλίου 1989 

Ο Νομαρχών Χανιών ως Πρόεδρος του Νομαρχ. Ταμείου 
X. ΦΥΤΡΑΚΗΣ 


-♦- 

Αριθ. 682 (5) 

Γνωστοποίηση παρακατάθεσης ποσού αποζημίωσης έκτασης, που 
απαλλοτριώθηκε για δημόσια ωφέλεια υπέρ της Κοινότητας Δάφνης 
Ναυπακτίας Αιτωλ/νίας. 

Ο ΠΡΟΕΔΡΟΣ 

ΤΗΣ ΚΟΙΝΟΤΗΤΑΣ ΔΑΦΝΗΣ ΝΑΥΠΑΚΤΙΑΣ 
Η αποζημίωση που καθόρισε η αριθ. 24/1989 απόφαση του Μονο¬ 
μελούς Πρωτοδικείου Μεσολογγίου για τα ακίνητα των Βασιλείου Λια¬ 
νού του Γεωργίου και Ευθυμίου Λιανού του Βασιλείου, για τα συστατικά 
και παραρτήματά τους, έχει κατατεθεί στο Ταμείο Παρακαταθηκών και 
Δανείων με τα αριθ. 7106/89 και 7105/89 αντίστοιχα γραμμάτια σύ¬ 
στασης παρακαταθήκης, ποσού 5.100 δρχ. υπέρ του Βασιλείου Λιανού 
του Γεωργίου, κατοίκου Δάφνης και ποσού 29.500 δρχ. υπέρ του Ευθυ¬ 
μίου Λιανού του Βασιλείου, κατοίκου Πίνδου 27 Χαλάνδρι Αττικής. 

Τα παραπάνω ακίνητα εικονϊζονται στο από 9.7.1987 τοπογραφικό 
διάγραμμα της ΤΥΔΚ Αιτωλ/νίας. 

Παρακαλούνται οι παραπάνω δικαιούχοι Βασίλειος Λιανός και Ευθύ¬ 
μιος Λιανός, όπως προβούν στην είσπραξη του ποσού, το οποίο έχει πα¬ 
ρακατατεθεί υπέρ ενός εκάστου εξ αυτών. 

Δάφνη, 28 Ιουλίου 1989 
Ο Πρόεδρος 

ΑΝΤ. ΣΩΤΗΡΟΠΟΥΛΟΣ 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 




